**REZULTATI POSLOVANJA PODUZETNIKA U DJELATNOSTI OSTALOG KOPNENOG**

**PRIJEVOZA PUTNIKA U 2017. GODINI**

Prema podacima iz obrađenih godišnjih financijskih izvještaja, u 2017. godini, u području djelatnosti H – PRIJEVOZ I SKLADIŠTENJE, poslovalo je ukupno 4996 poduzetnika, od čega je njih 3535, kao pretežitu djelatnost, registriralo djelatnost kopnenog prijevoza i cjevovodnog transporta (NKD 49). Kod poduzetnika u području djelatnosti prijevoza i skladištenja, u 2017. godini bilo je 62 115 zaposlenih, od kojih je 29 707 (47,8 %) bilo zaposleno u odjeljku djelatnosti kopnenog prijevoza i cjevovodnog transporta (NKD 49), što je porast broja zaposlenih od 5,0 % u odnosu na 2016. godinu.

Poduzetnici u djelatnosti kopnenog prijevoza i cjevovodnog transporta (NKD 49) u 2017. godini ostvarili su neto dobit u iznosu od 1,0 milijardu kuna (smanjenje od 4,7 %) i sudjelovali s 46,6 % u iskazanoj neto dobiti poduzetnika u području djelatnosti prijevoza i skladištenja.

**Tablica 1. Broj poduzetnika, broj zaposlenih te osnovni financijski rezultati poslovanja poduzetnika u području djelatnosti H i odjeljku djelatnosti NKD 49 u 2017. godini** (iznosi u tisućama kuna, prosječne plaće u kn)

|  |  |  |  |  |  |  |
| --- | --- | --- | --- | --- | --- | --- |
| **Opis** | **Ukupno područje djelatnosti H** | | | **NKD 49 Kopneni prijevoz i cjevovodni transport** | | |
| **2016.** | **2017.** | **Index** | **2016.** | **2017.** | **Index** |
| Broj poduzetnika |  | **4.996** | **-** |  | **3.535** | **-** |
| Broj dobitaša | **3.130** | **3.446** | **110,1** | **2.245** | **2.489** | **110,9** |
| Broj gubitaša | **1.199** | **1.550** | **129,3** | **767** | **1.046** | **136,4** |
| Broj zaposlenih | 60.020 | 62.115 | 103,5 | 28.300 | 29.707 | 105,0 |
| Ukupni prihodi | 32.602.749 | 35.080.904 | 107,6 | 15.480.359 | 16.926.017 | 109,3 |
| Ukupni rashodi | 30.551.929 | 33.045.066 | 108,2 | 14.459.370 | 15.919.066 | 110,1 |
| Dobit prije oporezivanja | 2.644.306 | 2.618.619 | 99,0 | 1.278.295 | 1.254.588 | 98,1 |
| Gubitak prije oporezivanja | 593.486 | 582.782 | 98,2 | 257.306 | 247.637 | 96,2 |
| Porez na dobit | 352.131 | 354.888 | 100,8 | 180.708 | 207.970 | 115,1 |
| Dobit razdoblja | 2.293.542 | 2.247.350 | 98,0 | 1.098.219 | 1.046.849 | 95,3 |
| Gubitak razdoblja | 594.853 | 566.400 | 95,2 | 257.938 | 247.868 | 96,1 |
| **Konsolidirani financijski rezultat – dobit (+) ili gubitak (-) razdoblja** | **1.698.689** | **1.680.950** | **99,0** | **840.281** | **798.981** | **95,1** |
| Izvoz | 9.849.297 | 11.046.215 | 112,2 | 3.662.529 | 4.100.935 | 112,0 |
| Uvoz | 1.229.929 | 1.353.439 | 110,0 | 625.732 | 820.796 | 131,2 |
| Trgovinski saldo | 8.619.368 | 9.692.776 | 112,5 | 3.036.796 | 3.280.140 | 108,0 |
| Investicije u novu dugotrajnu imovinu | 2.546.894 | 2.199.594 | 86,4 | 1.006.721 | 991.431 | 98,5 |
| Prosječna mjesečna neto plaća po zaposlen. | 5.711 | 5.913 | 103,5 | 4.561 | 4.829 | 105,9 |

*Izvor: Fina, Registar godišnjih financijskih izvještaja, obrada GFI-a za 2017. godinu*

U 2017. godini poduzetnici skupine djelatnosti NKD 49.3 - Ostali kopneni prijevoz putnika, iskazali su pozitivan financijski rezultat (7,7 milijuna kuna), što je u odnosu na 2016. godinu smanjenje za 92,8 %. Ukupan prihod poduzetnika čija je pretežita djelatnost ostali kopneni prijevoz putnika (NKD 49.3), u 2017. godini iznosio je 3,1 milijardu kuna, što je za 6,8 % više nego u prethodnom razdoblju. Povećani su i ukupni rashodi i to za 10,6 % (s 2,8 milijardi kuna u 2016. godini na 3,1 milijardu kuna u 2017. godini). Zaposlenima kod poduzetnika u djelatnosti ostalog kopnenog prijevoza putnika obračunana je prosječna mjesečna neto plaća u iznosu od 4.600 kuna.

Predmet ove analize su poduzetnici u skupini djelatnosti 49.3 - Ostali kopneni prijevoz putnika i tri razreda djelatnosti unutar te skupine djelatnosti:

* 49.31 - Gradski i prigradski kopneni prijevoz putnika[[1]](#footnote-1);
* 49.32 - Taksi služba;
* 49.39 - Ostali kopneni prijevoz putnika, d. n.(skraćeno od drugdje nespomenuto)[[2]](#footnote-2).

Unutar skupine ostalog kopnenog prijevoza putnika (NKD 49.3), najviše je poduzetnika čija je pretežita djelatnost ostali kopneni prijevoz putnika d. n. (NKD 49.39), ukupno ih je 474. Taj je skup poduzetnika ostvario 2,4 milijarde kuna prihoda s tim da je prihod od izvoza iznosio 318,6 milijuna kuna, što čini udio u ukupnim prihodima djelatnosti 49 od 7,8 %. Poslovnu 2017. godinu ovi su poduzetnici završili s pozitivnim rezultatom, ostvarenom dobiti u iznosu od 23,3 milijuna kuna. Na prvom mjestu po ostvarenoj dobiti razdoblja, je [AUTOTRANS d.o.o.](https://www.transparentno.hr/pregled/19819724166/296355e5edfe421a25b9da467e21d5c61be51b032b5fa4a07a42bb3d82f7d9fcecc8374874f808551097e1c5e8f92a1f70f82f6e7830670acfb64e00ec8348b1) iz Cresa, s ostvarenih 5,0 milijuna kuna neto dobiti.

Najveći broj zaposlenih u 2017. godini evidentiran je kod poduzetnika u djelatnosti ostalog kopnenog prijevoza putnika (NKD 49.39), njih 6215, što je povećanje od 6,8 % u odnosu na broj zaposlenih u 2016. godini. U istom razredu djelatnosti najveći broj zaposlenih imalo je društvo [AUTOTRANS d.o.o.](https://www.transparentno.hr/pregled/19819724166/296355e5edfe421a25b9da467e21d5c61be51b032b5fa4a07a42bb3d82f7d9fcecc8374874f808551097e1c5e8f92a1f70f82f6e7830670acfb64e00ec8348b1) iz Cresa (645). Isto je društvo ostvarilo i najveći ukupan prihod u iznosu od 250,2 milijuna kuna (udio od 7,9 % u ukupnim prihodima poduzetnika iz skupine djelatnosti 49.3).

**Tablica 2.** **Broj poduzetnika, broj zaposlenih te osnovni financijski rezultati poslovanja poduzetnika u skupini djelatnosti NKD 49.3 i razredima djelatnosti NKD 49.31, NKD 49.32, NKD 49.39 u 2017. godini**

(iznosi u tisućama kuna, prosječne plaće u kunama)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Opis** | **NKD 49.3 Ostali kopneni prijevoz putnika** | | **NKD 49.31 Gradski i prigradski kopneni prijevoz putnika[[3]](#footnote-3)** | | **NKD 49.32 Taksi služba** | | **NKD 49.39 Ostali kopneni prijevoz putnika, d. n.** | |
| **2016.** | **2017.** | **2016.** | **2017.** | **2016.** | **2017.** | **2016.** | **2017.** |
| Broj poduzetnika |  | 957 |  | 48 |  | 435 |  | 474 |
| Broj dobitaša | 418 | 529 | 29 | 29 | 124 | 196 | 265 | 304 |
| Broj gubitaša | 268 | 428 | 12 | 19 | 119 | 239 | 137 | 170 |
| Broj zaposlenih | 9.192 | 9.535 | 2.289 | 2.256 | 856 | 1.064 | 6.047 | 6.215 |
| Ukupni prihodi | 2.947.978 | 3.148.044 | 613.474 | 613.081 | 136.103 | 145.334 | 2.198.401 | 2.389.629 |
| Ukupni rashodi | 2.824.779 | 3.125.316 | 590.553 | 624.641 | 137.617 | 147.709 | 2.096.609 | 2.352.965 |
| Dobit prije oporezivanja | 144.223 | 87.496 | 25.189 | 6.103 | 4.465 | 4.762 | 114.569 | 76.631 |
| Gubitak prije oporezivanja | 21.024 | 64.768 | 2.268 | 17.664 | 5.979 | 7.137 | 12.777 | 39.967 |
| Porez na dobit | 15.628 | 14.993 | 1.602 | 1.219 | 724 | 401 | 13.301 | 13.373 |
| Dobit razdoblja | 128.607 | 72.536 | 23.587 | 4.885 | 3.743 | 4.361 | 101.277 | 63.291 |
| Gubitak razdoblja | 21.035 | 64.801 | 2.268 | 17.664 | 5.981 | 7.137 | 12.787 | 40.000 |
| **Konsolidirani finan. rezultat** – dobit (+) ili gubitak (-) razd. | 107.572 | 7.735 | 21.319 | -12.779 | -2.238 | -2.776 | 88.491 | 23.290 |
| Izvoz | 303.411 | 344.700 | 16.860 | 25.305 | 247 | 772 | 286.304 | 318.623 |
| Uvoz | 61.251 | 68.027 | 9.761 | 14.142 | 174 | 418 | 51.316 | 53.467 |
| Trgovinski saldo | 242.160 | 276.673 | 7.099 | 11.163 | 73 | 354 | 234.988 | 265.156 |
| Investicije u novu dugotrajnu imovinu | 92.072 | 106.503 | 13.680 | 20.097 | 965 | 1.406 | 77.427 | 85.000 |
| Prosječna mjesečna neto plaća po zaposlenom | 4.495 | 4.600 | 5.891 | 6.079 | 2.489 | 2.454 | 4.251 | 4.431 |

*Izvor: Fina, Registar godišnjih financijskih izvještaja, obrada GFI-a za 2017. godinu*


U djelatnosti gradskog i prigradskog kopnenog prijevoza putnika (NKD 49.31) i taksi službe (NKD 49.32) iskazan je neto gubitak (tablica 2). Najveći gubitak razdoblja u djelatnosti gradskog i prigradskog kopnenog prijevoz putnika (NKD 49.31), iskazalo je društvo [Promet d.o.o.](https://www.transparentno.hr/pregled/13421314997/b236d133f45e55911a1462ac361b663300c57a13c892c8d299ded415032641d74ae4b4926582966c9ffe12e5ab7c550c30d25935d948941e53380f1c3642b3fa) iz Splita, u iznosu od 9,8 milijuna kuna. Isto je društvo 2016. godinu završilo s 11,2 milijuna kuna dobiti, a 2015. godinu s 36,7 milijuna kuna gubitka.

Poduzetnici u djelatnosti taksi službe zadnje dvije godine posluju s gubitkom s tim da je najveći gubitak u 2016. godini ostvarilo društvo [Pozivni centar sjever j.d.o.o. u stečaju](https://www.transparentno.hr/pregled/31945928046/eda37af3535ab0aa314c04ed46ba13e2d57d91399c1ddd9d908931a25fc11b76144b9a27626f137c4016f9990e164c4b315bd7282885683941920a2d6f050838), koje je u međuvremenu brisano[[4]](#footnote-4), a u 2017. godini najveći gubitak ostvarilo je društvo [Pozivni centar zapad j.d.o.o. u likvidaciji](https://www.transparentno.hr/pregled/20894248721/587561dbf9e77ac6730e0f856b434b8851f0a6b46d701dd990b9a5183e32585fd83fa631820be62e3dd2e622d1b50e0282edab5584c92269421f25515bc51778), koje je vlasnički povezano s prethodno navedenim društvom[[5]](#footnote-5). Vrijedi istaknuti da je u godinu dana broj poduzetnika u djelatnosti taksi službe s 260, koliko ih je bilo u 2016. godini, narastao na 435, koliko ih je bilo na kraju 2017. godine. Prvi poduzetnik po visini ukupnih prihoda u djelatnosti taksi službe je [CAMEO GRUPA d.o.o](https://www.transparentno.hr/pregled/85592174450/1b8938ad5830a61c6b2b28dfcba2104eec86e97411a14b6fc6e95f9a5f703e3e158a8ba00c4660358b57320f3cdaa1e612ed86448db585af4be44aabb2ea94eb).

Poduzetnici u djelatnosti ostalog kopnenog prijevoza putnika, d. n. jedini su ostvarili pozitivni financijski rezultat u 2017. godini u iznosu od 23,3 milijuna kuna, što je za 73,7 % manje u odnosu na 2016. godinu (tablica 2).

Najveća prosječna mjesečna neto plaća obračunana je zaposlenima kod poduzetnika u djelatnosti gradskog i prigradskog kopnenog prijevoza putnika (NKD 49.31), u iznosu od 6.079 kuna, dok je zaposlenima kod poduzetnika u skupini djelatnosti ostalog kopnenog prijevoza putnika (NKD 49.39) obračunana plaća u iznosu od 4.432 kune, a zaposlenima kod poduzetnika u djelatnosti taksi službe (NKD 49.32) obračunana prosječna mjesečna neto plaća u iznosu od samo 2.454 kune.

**Grafikon 1. Udio pojedinih odjeljaka djelatnosti (NKD 49, NKD 50, NKD 51, NKD 52, NKD 53) u ukupnim prihodima djelatnosti H – Prijevoz i skladištenje, u 2017. godini**



*Izvor: Fina, Registar godišnjih financijskih izvještaja, obrada GFI-a za 2017. godinu*

Ako pet poduzetnika koji su ostvarili najveći ukupan prihod u skupini djelatnosti 49.3 - Ostali kopneni prijevoz putnika, usporedimo prema novostvorenoj vrijednosti, [AUTOTRANS d.o.o.](https://www.transparentno.hr/pregled/19819724166/296355e5edfe421a25b9da467e21d5c61be51b032b5fa4a07a42bb3d82f7d9fcecc8374874f808551097e1c5e8f92a1f70f82f6e7830670acfb64e00ec8348b1) iz Cresa je prvi sa 119,9 milijuna kuna dok su ukupno svi poduzetnici u prosjeku iskazali novostvorenu vrijednost u iznosu od 375,1 milijuna kuna.

**Grafikon 2. Usporedba pet poduzetnika s najvećim ostvarenim prihodima u skupini djelatnosti NKD 49.3 - Ostali kopneni prijevoz putnika, u 2017. godini prema novostvorenoj vrijednosti**

|  |  |
| --- | --- |
| D:\Users\njonjic\Desktop\Grafikon.png | **A** [AUTOTRANS d.o.o.](https://www.transparentno.hr/pregled/19819724166/296355e5edfe421a25b9da467e21d5c61be51b032b5fa4a07a42bb3d82f7d9fcecc8374874f808551097e1c5e8f92a1f70f82f6e7830670acfb64e00ec8348b1)  Temeljni kapital 74.833.600 kuna |
| **B** [ČAZMATRANS PROMET d.o.o.](https://www.transparentno.hr/pregled/96107776452/070ffb02f03cb134c4f244d4c7c02be896354f82edaba0fb94566156f361bc1179cb8f604cad89995f6c5472c800c997a2da050da1877da1f70c5dd2d534f923)  Temeljni kapital 3.610.000 kuna |
| **C** [KD AUTOTROLEJ d.o.o.](file:///D:\Users\vkavur\AppData\Local\Temp\Domino%20Web%20Access\19081493664)  Temeljni kapital 13.301.800 kuna |
| **D** [ČAZMATRANS – NOVA d.o.o.](https://www.transparentno.hr/pregled/04767584912/9b99e51bfdbade905feef1c0f7b7e0153a13fb6e1c73cd0df44c8fdc42970c6824d163ce94bd81de5dac6e0e74d4200674fb5ba9ffa11ccf562c65e0984745c2)  Temeljni kapital 13.254.500 kuna |
| **E** [PROMET d.o.o.](https://www.transparentno.hr/pregled/13421314997/b236d133f45e55911a1462ac361b663300c57a13c892c8d299ded415032641d74ae4b4926582966c9ffe12e5ab7c550c30d25935d948941e53380f1c3642b3fa)  Temeljni kapital 40.747.800 kuna |
| \*Prosjek/ novostvorena vrijednost poduzetnika na razini RH |

*Izvor: Fina, web servis –* [*info.BIZ*](http://www.fina.hr/Default.aspx?art=8958&sec=1275)

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2017. godini.*

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/) *a uz naknadu na* [*info.BIZ servisu*](https://servisi.fina.hr/IPaket-login.web/pSubjektTrazi.do)*, na* [*servisu RGFI*](http://rgfi.fina.hr/IzvjestajiRGFI.web/main/home.jsp)*, u jedinicama Finine poslovne mreže i narudžbom putem e-pošte, na adresi* [*rgfi@fina.hr*](mailto:rgfi@fina.hr)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruku na broj 818058.*

1. Ovaj razred djelatnosti uključuje kopneni prijevoz putnika gradskim i prigradskim prijevoznim sustavima kao što su autobusi, tramvaji, ulična vozila, trolejbusi, podzemna željeznica, nadzemna željeznica itd. Djelatnost prometa obično se realizira na redovitim linijama koje poštuju vozni red te preuzimaju i prevoze putnike na utvrđenim postajama. [↑](#footnote-ref-1)
2. Ostali kopneni prijevoz putnika uključuje redoviti autobusni prijevoz, dugolinijski, čarterske vožnje, izlete i druge povremene prijevozne usluge, prijevozna sredstva unutar aerodroma, prijevoz školskim autobusima i autobusima za prijevoz radnika na posao i sl. [↑](#footnote-ref-2)
3. U rezultate ovog skupa poduzetnika nisu uključeni rezultati ZAGREBAČKOG ELEKTRIČNOG TRAMVAJA (ZET), jer je temeljem Ugovora o pripajanju od 9.6.2006. g. pripojeno trgovačkom društvu GRADSKO KOMUNALNO GOSPODARSTVO d.o.o. (MBS 080042653), kojem su pripojena i druga društva koja danas posluju u sastavu ZAGREBAČKOG HOLDINGA d.o.o. Izjavom o osnivanju od 29.12.2017. godine, ZET (MBS 081141540) ponovno posluje kao samostalno društvo, a ne kao podružnica ZAGREBAČKOG HOLDINGA. Za usporedbu, 2005. godine, kada je ZET-a poslovala kao d.o.o. (MBS 080064219), ostvario je prihod u iznosu od 913,6 milijuna kuna. [↑](#footnote-ref-3)
4. Trgovački sud u Splitu - stalna služba u Dubrovniku brisao je ovo društvo 24. prosinca 2018., rješenjem Tt-18/10564-2. Izvor: Sudski registar, <https://sudreg.pravosudje.hr/registar/f?p=150:1:0::NO:1,28>::, preuzeto 14. siječnja 2019. godine. [↑](#footnote-ref-4)
5. Društvo je osnovano 4. srpnja 2013. Izvor: Sudski registar, <https://sudreg.pravosudje.hr/registar/f?p=150:1:0::NO:1,28>::, preuzeto 14. siječnja 2019. godine. [↑](#footnote-ref-5)